OzLabs/hebrew-wiki-articles huggingface dataset:
סיבפנתר

סיבפנתר (שם מדעי: Sivapanthera) הוא סוג חתול נכחד מתת-משפחת החתולים הקטנים שחי באירואסיה במשך תקופת הפליסטוקן. סוג זה הוגדר ב-1929 בידי החוקר ההונגרי מיקלוש קרצוי ונכללו בו 5 מינים. המאובנים הראשונים בסוג זה התגלו במחוז גאנסו בסין וברכס סיבאליק שלמורדות ההימלאיה בפקיסטן. ממקום זה נקרא הסוג בשמו (מילולית: "הפנתר של סיבאליק" או אולי "הפנתר של שיווה"), זאת על אף שמדובר בסוג נפרד לפנתר. חלק מהחוקרים משייכים סוג זה לברדלס למרות מספר הבדלים במבנה השלד.

הסיבפנתר היה חתול בעל קרבה לברדלס ולפומה אשר הגיע לאורך מטר וחצי ולמשקל 90 קילוגרם בקירוב. הוא היה מעט גדול מהברדלס המודרני וממבנה רגליו הארוכות כנראה היה טורף אצן מהיר בדומה לברדלס. עם זאת מראהו מזכיר מעט גולגולת של נמר או של פנתר קרוב, בעצמות הרחבות יותר שלה. הוא היה בעל ניבים קדמיות בקדמת הלסת ובעל חוטם קצר יחסית.

החתול הקדום היה טורף של פרסתנים קטנים כמו פריים, אייליים, גורי סוסים וטרף דומה, אותם צד באמצעות ריצה מהירה.

==קישורים חיצוניים==

*[http://fossilworks.org/bridge.pl?a=taxonInfo&taxon_no=57433 סיבפנתר באתר fossilworks] 

קטגוריה:בעלי חיים שתוארו ב-1929
קטגוריה:טקסונים שתוארו בידי מיקלוש קרצוי
קטגוריה:חתוליים פרהיסטוריים
קטגוריה:מגה-פאונה של הפליסטוקן באירואסיה
קטגוריה:יונקים שחיו בפליסטוקן באסיה
קטגוריה:מאובני טקסונים שתוארו ב-1929
אקסלרטור

אקסלרטור (תוכנית האצה, באנגלית: Startup Accelerator) הוא תוכנית עבור חברות הזנק (סטארט-אפים) בתחילת דרכן. האקסלרטור מסייע לחברות בתחומים שונים, כגון ייעוץ טכני ומשפטי, פיתוח מוצר, חשיפה למנטורים, למשקיעים ולקוחות, במטרה להוות ״מאיץ״ לקידום תהליכים בחברה.<ref></ref> ישנם אקסלרטורים שגם משקיעים הון התחלתי בחברות. רבים מהאקסלרטורים מתנהלים במחזורים של מספר חודשים, בסיומם מתקיים אירוע שבו מוצגות החברות למשקיעים ובכירים מהתעשייה ("Demo Day"). <ref></ref>

הסיבות להקמת אקסלרטור עשויות להיות מגוונות, כשהמרכזיות שבהן: לקיחת אחוזים ובעלות חלקית על החברות, שיתופי פעולה טכנולוגיים ושיתופי פעולה אסטרטגיים.

תהליך הקבלה לתוכנית האצה באקסלרטורים הוא תהליך סלקטיבי ולרוב מתקבלות אליו רק חברות מועטות בכל מחזור.

רשת המנטורים באקלסטורים מורכבת מבכירים, משקיעי הון סיכון ואנג'לים, יזמים ומומחים בתעשייה מתחומים מגוונים.

== סוגי אקסלרטורים ==

*אקסלרטורים המנוהלים על ידי תאגידים בינלאומיים כגון מיקרוסופט ו-IBM.;
*אקסלרטורים המנוהלים על ידי קרנות הון סיכון, ומסייעים להן לבחור ולהשקיע בחברות הצעירות המבטיחות ביותר. 
*אקסלרטורים המנוהלים על ידי גופים מוסדיים וממשלתיים.
* אקסלרטורים המנוהלים על ידי גופים ללא מטרות רווח שפועלים טיפוח קהילת היזמים המקומית. מודל זה נפוץ במוסדות לימוד אקדמיים, ולעיתים בחסות העירייה המקומית.

== היסטוריה ==
החברה הראשונה שהשתמשה במונח אקסלרטור הייתה Colorado Venture Centers בשנת 2001.

Y Combinator שהתחילה את דרכה בקיימברידג' (מסצ'וסטס) על ידי פול גרהאם, הקימה את האקסלרטור בשנת 2005. תוכניות אקסלרטור נוספות הוקמו ברחבי ארצות הברית, ביניהן Techstars (Boulder, CO), 500 Startups (Mountain View, California), and MassChallenge (Boston, Massachusetts).)<ref></ref><ref></ref><ref name=":0"></ref>

באותה השנה, תוכניות אקסלרטור נוספות בדרום מזרח אסיה, ביניהן Chinaccelerator (Shanghai, China) שהוקמה בסין ב-2009.

ב-2011 החלו לקום תוכניות אקסלרטורים באירופה, ביניהן Seedcamp שהוקמה בלונדון ו-Startupbootcamp עם נציגויות בקופנהגן, אמסטרדם, ברלין, ישראל, איינדהובן, איסטנבול ולונדון.<ref name=":0" />

על פי ניתוח שפורסם על ידי Forbes ב-2012,<ref></ref> מאז 2010 היה גידול עקבית בתוכניות אקסלרטור שמומנו על ידי ארגונים, אך הונחו על ידי אותם קווים מנחים לפיהם פעלו האקסלרטורים המקוריים.

ב-2015, שליש מהסטארטאפים בארצות הברית השתתפו באקסלרטור.

==קישורים חיצוניים==

* [http://www.lastartup.co.il/accelerators מאגר אקסלרטורים ותוכניות האצה בישראל], באתר לסטארטאפ

== הערות שוליים ==

קטגוריה:יזמות
קטגוריה:היי-טק
קטגוריה:חברות
קטגוריה:הון סיכון
יחסי ברוניי–גרמניה

יחסי ברוניי–גרמניה הם יחסי החוץ הדו-צדדיים בין ברוניי לגרמניה. לברוניי שגרירות בברלין, ולגרמניה שגרירות בבנדר סרי בגוואן.<ref name="bg"></ref>

== היסטוריה ==
היחסים בין שתי המדינות כוננו ב-1 במאי 1984.<ref name="bg"></ref><ref name="bg relations"></ref> בשנת 1985 ערך הסולטאן חסן אל-בולקיה ביקור פרטי ראשון בגרמניה, ובשנת 1998 ערך ביקור ממלכתי. ביקורים רשמיים נוספים נערכו בשנים 2002 ו-2011. מאידך, הקנצלר הלמוט קוהל ערך ביקור רשמי בברוניי בשנת 1997.

== יחסים כלכליים ==
ברוניי רואה בגרמניה שותפה כלכלית חשובה, והסחר הדו-צדדי עלה בשנת 2011 לכ-346 מיליון אירו.<ref></ref> היצוא מגרמניה לברוניי כולל בעיקר מכוניות, מכונות, כימיקלים וציוד כבד.<ref name="bg relations"></ref> ישנו גם הסכם לעידוד והגנה הדדית של השקעות בין שתי המדינות.<ref></ref>

== יחסי חינוך ==
קיימת גם תוכנית חילופי סטודנטים בין ברוניי לגרמניה שהוקמה בשנת 2008, כאשר קבוצה של סטודנטים מברוניי נסעה ללמוד באוניברסיטאות בגרמניה.<ref></ref>

== קישורים חיצוניים ==

== הערות שוליים ==
טום וג'רי: ההרפתקה הענקית

טום וג'רי: ההרפתקה הענקית (באנגלית: Tom and Jerry's Giant Adventure) הוא סרט אנימציה אמריקאי לילדים מסוגת קומדיה, פנטזיה והרפתקאות. הסרט בוים על ידי ספייק ברנדט וטוני סרוון ונכתב על ידי ג'ין גרילו. הסרט מספר על טום החתול וג'רי העכבר שעוזרים לג'ק להציל את פארק השעשועים מפשיטת רגל ועולים אל ארץ האגדות.

הסרט הופץ לראשונה ב-DVD ב-6 באוגוסט 2013.

== תקציר העלילה ==
טום החתול וג'רי העכבר גרים עם ג'ק ואמו בעיר הסיפורים, פארק שעשועים מבוסס על סיפורי האגדות. לאחר מותו של מייסד הפארק, אביו של ג'ק, הפארק נהיה בפשיטת רגל. ג'ק נאלץ להציל את הפארק מפי המיליונר המרושע מר ביגלי, ומכר את פרתו לאיכר חביב ומסתורי עבור אפוני קסמים. כשאפוני הקסמים גדלו, ג'ק, טום וג'רי גילו עולם קסום שבו חיים הגיבורים מהאגדות, הנשלט מידי ענק מרושע וחמדן. חלק מגיבורי האגדות גולמו בידי מצוירי MGM הקלאסיים ביניהם: דרופי בתפקיד המלך קול והסנאי המטורלל בתפקיד סיימון מוכר העוגות. כעת טום וג'רי חייבים לשים סוף להשתלטות הענק ולהציל את ארץ האגדות ואת עיר הסיפורים.

== הדמויות והמדבבים ==
*וויל האנה - טום החתול
*איימי ווינפרי - ג'רי העכבר
*ג'ייקוב ברטראנד - ג'ק בראדלי
*גאריסון קילר - מספר, האיכר אודל
*תומאס פ. וילסון - מר ביגלי, הענק
*קאת' סוסי - טאפי
*ג'ו אלסקי - דרופי
*פול רובנס - הסנאי המטורלל
*גריי דלייסל - גברת בראדלי, הפיה האדומה
*ריצ'רד מקגונגל - ברוך הדב
*פיל לאמאר - ספייק
*ג'ון דימאג'יו - מיטהד הכלב

== ראו גם ==
* ג'ק ואפון הפלא

== קישורים חיצוניים ==

קטגוריה:סרטי 2013
קטגוריה:סרטים אמריקאיים
קטגוריה:סרטי פנטזיה אמריקאיים
קטגוריה:סרטי הרפתקאות אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי הנפשה מוזיקליים
קטגוריה:סרטים באנגלית
קטגוריה:סרטי ילדים
קטגוריה:סרטים אמריקאיים מבוססי ספרים
קטגוריה:סרטי טום וג'רי
קטגוריה:סרטי קרוס-אובר
קטגוריה:האחים וורנר הנפשה: סרטים
קטגוריה:סרטי אנימציה שיצאו ישירות בפורמט לצפייה ביתית
יחסי ברוניי – הממלכה המאוחדת

הנציבות העליונה של ברוניי בלונדון
יחסי ברוניי–הממלכה המאוחדת הם יחסי החוץ דו-צדדיים בין ברוניי לבריטניה. ברוניי מחזיקה נציבות עליונה בלונדון, ובריטניה מחזיקה נציבות עליונה בבנדר סרי בגוואן.<ref name="bu"></ref>

== יחסי חינוך ==
נכון לעכשיו ישנם 1,700–2,000 סטודנטים מברוניי הלומדים בבריטניה, וקיים קשר בין האוניברסיטאות בשתי המדינות.<ref name="bu"></ref><ref></ref>

== יחסים כלכליים ==
בכלכלה, בריטניה מעודדת גם עסקים קטנים מברוניי לקחת את המוצרים שלהם לשווקים בינלאומיים.<ref></ref>

== יחסי ביטחון ==
ישנם גם קשרי הגנה חזקים עוד מלפני עצמאות ברוניי מהאימפריה הבריטית ועד היום.<ref></ref> היחסים כוללים בעיקר אימונים, חילופי דברים ושיתוף הניסיון הצבאי.<ref></ref>

==קישורים חיצוניים==

== הערות שוליים ==
הצבעה טלפונית

הצבעה טלפונית או טלווטינג (מאנגלית: Televoting) היא שיטת קבלת החלטות וסיקור דעת קהל שמתבצעת באמצעות הטלפון. ההצבעה הטלפונית יכולה גם להרחיב את ההצבעה באמצעות הצבעה על ידי מסרון דרך טלפון סלולרי. חלק מהשימושים המוכרים בשיטת ההצבעה הטלפונית הם בשידור תחרויות, ובמיוחד בתחרות האירוויזיון, ובדיונים דמוקרטיים.

== הצבעה טלפונית בשידור תחרויות ==
בהצבעה טלפונית מעורבים שדרנים המספקים לקהל מספרי טלפון שונים הקשורים למשתתפים; התוצאה נקבעת על ידי מספר השיחות לכל שורה. בדרך כלל משתמשים בטלוויזיות לקביעת תוצאות שבועיות בתחרויות ריאליטי בחו"ל, כמו האח הגדול, רוקדים עם כוכבים, The Voice, Idol, ו־The X Factor. 

בשנת 1997 החלה תחרות אירוויזיון לשלב הצבעה טלפונית ציבורית כדי לקבוע את הזוכה, עם הפעלה המונית שהתחילה בשנת 1998. בתחילה, ההצבעה הטלפונית החליפה לחלוטין את המערכת הקודמת, שבה המשתתפים דורגו על ידי חבר השופטים האזוריים. שינויים אלה הביאו לגדילה של "הצבעת גוש" – שבה דפוס ההצבעה של המדינה יועדף לרוב על מדינות שכנות, לדוגמה, המדינות הסקנדינביות, הבלטיות, הבלקן ומדינות חבר המדינות העצמאיות, ומדינות עם תרבויות דומות, למשל הממלכה המאוחדת ואירלנד. בין השנים 2009–2015, מרבית המדינות השתמשו בפיצול 50-50 בין תוצאות חבר השופטים לתוצאות ההצבעה הטלפונית. מאז 2016, רוב המדינות עדיין משתמשות בתהליך ההצבעה הטלפונית וחבר מושבעים כדי לקבוע את התוצאות, וההצבעות כבר לא משולבות לכל המדינות ובמקום זאת מטופלות בנפרד. 

== הצבעה טלפונית בדמוקרטיה דיונית ==
הצבעה טלפונית יזומה על ידי דגימה אקראית של אוכלוסייה באמצעות חיוג ספרתי אקראי. מי שפנו אליהם מתבקש להתנדב לקבל חומרי תדריך בכתב על רקע בנושא מסוים, שהוכנו על ידי צוות נציגים של קבוצות בעלי עניין שונים שהושפעו מאותה סוגיה ושילבו דעות או נקודות מבט שונות. המתנדבים מתבקשים לדון בנושא בין משפחותיהם וחבריהם עד שהם קיבלו החלטה. בתום זמן זה הם משתתפים בסקר שוב בטלפון כדי לקבוע את עמדותיהם.

=== יתרונות ההצבעה הטלפונית ===
הצבעה טלפונית היא שיטה חסכונית יותר לדיון דמוקרטי ציבורי מאשר אלטרנטיבות רבות כמו סקרי דעת קהל, מכיוון שהיא אינה מחייבת את המשתתפים להיפגש באופן אישי. המשותף לטכניקות קבלות החלטה דמוקרטיות אחרות הוא שהן גם נוטות לקבל החלטות מנומקות יותר מאשר סקרי דעת "גולמיים", מכיוון שהמשתתפים נחשפים לפרספקטיבות שונות שאינן שלהם בחומרי התדריך שהם מקבלים.

=== חסרונות ההצבעה הטלפונית ===
הצבעה טלפונית עשויה להיות פחות אפקטיבית משיטות אחרות של דיונים דמוקרטיים ציבוריים, שבהן מפקח או מסייע מיומן זמין באופן אישי כדי להבטיח שהקבוצות דנות ברצינות בנושא העומד בפניהן. 

== ראו גם ==
* דמוקרטיה דיונית

== לקריאה נוספת ==

קטגוריה:טכנולוגיה בחברה ובתרבות
קטגוריה:קבלת החלטות
Harem (שיר)

"Harem" (מוכר כ-""; בעברית: "הַרמוֹן (שִׁיר מֵהַיָּם)") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השמיני שלה, Harem.<ref></ref> השיר יצא לאור ב-4 בנובמבר 2003, כסינגל הרביעי מתוך האלבום, על ידי חברת התקליטים אנג'ל רקורדס.<ref name=":0"></ref>

השיר הגיע למקום הראשון במצעד שירי הדאנס קלאב.<ref></ref>

== רקע וכתיבה ==
השיר נכתב על ידי פרדריקו דה בריטו, פררי טרינידדה, שרה ברייטמן, פרנק פיטרסון ורוקסן סימן והופק על ידי פיטרסון, אשר הפיק את Harem, גם כן.<ref></ref> "Harem" הוא שיר בסגנון הפופ הערבי, אשר משלב בתוכו גם את סגנון מוזיקת העולם והמוזיקה קלאסית.<ref></ref>

בסמוך לצאתו של הסינגל, יצא מיני-אלבום אשר הכיל בתוכו רמיקסים שונים שנעשו עבורו.<ref name=":0" />

== וידאו קליפ ==
הווידאו קליפ המלא שיצא עבור השיר הועלה ליוטיוב ב-10 ביוני 2010.<ref name=":1"></ref> בתחילת הקליפ, ניתן לראות שיירת גמלים במדבר ולאחר מכן, את שרה ברייטמן עצמה, לבושה בבגדים מסורתיים. בהמשך, ניתן לראותה יחד עם רקדניות כשהן רוקדות בתוך הרמון לצלילי השיר.<ref name=":1" />

הקליפ של הרמיקס הרשמי של השיר, הועלה ליוטיוב ב-4 במרץ 2009, והוא שונה מן הקליפ המקורי.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!מקור
|-
!ארצות הברית
|4 בנובמבר 2003
|תקליטור • מקסי סינגל
|style="text-align:center;"|<ref></ref>
|-
!אירופה
| rowspan="3" |2003
| rowspan="3" |תקליטור
|style="text-align:center;"|<ref></ref>
|-
!צרפת
|style="text-align:center;"|<ref></ref>
|-
!מקסיקו
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2003
קטגוריה:סינגלים מ-2003
קטגוריה:שירי שרה ברייטמן
קטגוריה:שירים באנגלית
קטגוריה:שירים ביוונית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי שרה ברייטמן
קטגוריה:שירים על אוקיינוסים וימים
יעקב דבראשוילי

הרב חכם יעקב דבראשוילי (ה'תרס"ב, 1902, צחינוואלי - כ"ו באדר ה'תשמ"ח, 1988, ירושלים) היה הרב הראשי של יהודי גאורגיה בישראל ורב וקהילת יהודי גאורגיה בירושלים.

==קורות חיים==
נולד בעיר צחינוואלי שבגאורגיה לרחמים ואסתר. אחיו היו הרבנים משה דבראשוילי, מיכאל דברשווילי וגבריאל דבראשוילי. למד אצל הרב אברהם חוולס, תלמידו ושליחו של הרב יצחק אלחנן ספקטור. בבחרותו עבר עם משפחתו לכותאיסי, שם למד בישיבה שהקים הרב שמואל הלוי לויטין, שליחו של האדמו"ר הרש"ב מלובביץ'. כעבור זמן התמנה בעצמו למגיד שיעור בישיבה. בין תלמידיו בכותאיסי היה הרב רפאל אלאשוילי. בשנת 1917 נסע ללמוד למשך תקופה בישיבת תומכי תמימים ברוסטוב על הדון. לאחר שובו לגאורגיה, היה ממנהיגיה הרוחניים של יהדות גאורגיה, ונאלץ להתמודד עם רדיפות השלטון הקומוניסטי שכללו מאסר ועינויים. בשנת 1972 עלה לישראל וקבע את מגוריו בירושלים. בין השנים 1980-1988 כיהן בתפקיד הרב הראשי של יהודי גאורגיה בישראל ורב העדה הגאורגית בירושלים. היה פעיל מרכזי להפצת תורה ויהדות בקרב עולי גאורגיה בישראל.

נפטר בשנת 1988 ונקבר בחלקת יוצאי גאורגיה בבית הקברות היהודי בהר הזיתים. על מצבו נכתב: "הרב הראשי ליהודי גרוזיה אשר מסר נפשו על תורת ה', רבים השיב מעוון, מרביץ תורה בישראל, חכם רבי יעקב דבראשוילי".

על שמו נוסדו בירושלים בית מדרש ומוסדות "קול יעקב".

==לקריאה נוספת==
* הקל קול יעקב : תולדות וקורות ימי חייו של מורינו ורבינו רבי חכם יעקב דבראשווילי, ירושלים : עמותת קול יעקב, תשע"ה (2015)
* 
* 

==קישורים חיצוניים==
* [http://shut.moreshet.co.il/shut2.asp?id=181766 הרב יעקב דבראשוילי זצ"ל - הרב הראשי של גיאורגיה]
* [https://bet-refael.co.il/?p=8410 הרב יעקב דבראשוילי זצ"ל]

קטגוריה:רבנים גאורגים
קטגוריה:כותאיסי: רבנים
קטגוריה:אנשי חינוך יהודים גאורגים
קטגוריה:עולים בשנות ה-1970
קטגוריה:ירושלים: אישים
קטגוריה:רבני חב"ד במאה ה-20
קטגוריה:בוגרי ישיבת תומכי תמימים בלובביץ'
קטגוריה:ישראלים שנולדו ב-1902
קטגוריה:ישראלים שנפטרו ב-1988
יחסי טנזניה–רוסיה

שגרירות טנזניה במוסקבה
יחסי טנזניה–רוסיה הם יחסי החוץ הדו-צדדיים בין המדינות, רוסיה וטנזניה.

== היסטוריה ==
שתי המדינות חתמו על משלחות דיפלומטיות ב-11 בדצמבר 1961, עוד לפני איחודה של טנגניקה עם זנזיבר בשנת 1964. רוסיה מחזיקה בטנזניה שגרירות בדר דאר סאלם, וטנזניה מחזיקה ברוסיה שגרירות במוסקבה. היחסים הדו-צדדיים הם יציבים וידידותיים. בתחום הפוליטי קיימים חילופי מסרים ברמות הגבוהות ביותר, ומתקיים דיאלוג פוליטי. ביולי 2008 ביקר בדאר א-סלאם נשיא בית המשפט העליון של הפדרציה הרוסית מ.מ. לבדב, וחתם על הסכם לשיתוף פעולה בין בית המשפט העליון של רוסיה ובית הדין לערעורים של טנזניה. בפברואר ויולי 2011 ביקר בטנזניה מנכ"ל תאגיד המדינה "רוזום" סרגיי קיריינקו, שניהל שיחות עם נשיא טנזניה ד"ר קיקווט, ראש הממשלה מ פינדה, שר משאבי טבע ותיירות ה. מיגא על השתתפותן של חברות רוסיות בפיתוח מרבצי אורניום ב"נהר מקוז'ו".

== סיוע הומניטרי ==
בתגובה לפיצוץ התחמושת בבסיס חיל האוויר סמוך לדאר א-סלאם שאירע ב-17 בפברואר 2011 בו נהרגו עשרות בני אדם, ולמעלה מ-400 נפצעו ואלפי טנזנים נותרו חסרי בית, נשיא רוסיה דמיטרי מדבדב שלח הודעת תנחומים לנשיא טנזניה ד"ר קיקווט. ממשלת רוסיה החליטה להעניק סיוע הומניטרי דחוף לטנזניה, שהגיע לדאר א-סלאם במרץ 2011, טיסה מיוחדת של משרד מצבי החירום, הכללה אוהלים, שמיכות ואוכל.

== יחסי סחר ==
מחזור המסחר בשנת 2010, לפי נתוני משרד המכס הפדרלי ברוסיה, הסתכם בכ-89.7 מיליון - יצוא רוסיה - 48.5 מיליון, יבוא - 41.2 מיליון. רוסיה מייצאת עפרות ברזל, מכונות וציוד, ודשנים, ומייבאת אגוזים, קשיו, תה, קפה ותבלינים.

במרץ 2005 התקיים הסכם לשיתוף פעולה בין לשכת המסחר הרוסית ולשכת המסחר, התעשייה והחקלאות בטנזניה. בנובמבר 2009, נערך בדאר א-סלאם ובזנזיבר, הפורום הסחר והכלכלי הדו-צדדי, בו השתתפו נציגים של מספר חברות רוסיות גדולות והנהגתם של חברות טנזניות רבות. בספטמבר 2010 אירחה מוסקבה פגישת מומחים בין המדינות בנוגע לשימוש בחובות טנזניה לרוסיה למימון פרויקטים של פיתוח באורט, שהביאה לכך שהצדדים יזמו טיוטת הסכם בין ממשלתי. בשנת 2007 הוכשרו 10 עובדים במשרד לביטחון פנים של טנזניה בקורסי משרד הפנים הרוסי.

== קישורים חיצוניים ==
גבריאל דבראשוילי

הרב גבריאל דבראשוילי (תרנ"ו, 1896 – ו' בטבת תשמ"ו, 1985) היה רבה של יהדות סוראמי שבגאורגיה וממנהיגיה הרוחניים של יהדות גאורגיה בישראל.

==ביוגרפיה==
נולד בעיר צחינוואלי שבגאורגיה, בנם של רחמים ואסתר דבראשוילי. למד אצל הרב אברהם חוולס, תלמידו ושליחו של הרב יצחק אלחנן ספקטור. בהמלצתו נסע אל רבי חיים סולובייצ'יק מבריסק, שם למד כשלוש שנים. הוא שימש את הרב סולובייצ'יק, והוסמך על ידו לשוחט.<ref></ref> כשסיים את לימודיו חזר לגאורגיה, שם נשא את נעמי. לאחר נישואיו התמנה כרבה הראשי של העיר סוראמי. הנהיג את הקהילה היהודית בסוראמי למעלה מששים שנה.

בשנת 1973 עלה לישראל, והתיישב בשכונת נווה יעקב בירושלים. היה ממנהיגיה הרוחניים של יהדות גאורגיה בישראל. היה פעיל יחד עם שני אחיו, הרבנים משה דבראשוילי ויעקב דבראשוילי, בפעילות רוחנית ותורנית בקרב עולי גאורגיה בישראל.

נכדו הוא יצחק אילן, סגן ראש השב"כ לשעבר.

נפטר בשנת 1985, ונקבר בחלקת יוצאי גרוזיה בבית הקברות היהודי בהר הזיתים.

==קישורים חיצוניים==
* [https://bet-refael.co.il/?p=4268 חכם גבריאל דבראשוילי], באתר "בית רפאל"

==הערות שוליים==

קטגוריה:יהודים הקבורים בהר הזיתים
קטגוריה:ירושלים: אישים
קטגוריה:עולים בשנות ה-1970
קטגוריה:רבנים גאורגים
קטגוריה:תלמידי רבי חיים סולובייצ'יק
קטגוריה:ישראלים שנולדו ב-1896
קטגוריה:ישראלים שנפטרו ב-1985
יחסי אוסטריה–צ'ילה

יחסי אוסטריה–צ'ילה הם יחסי החוץ בין אוסטריה לצ'ילה. היחסים הדו-צדדיים נמשכים החל משנת 1846. אוסטריה מחזיקה שגרירות בסנטיאגו דה צ'ילה ו-3 קונסוליות כבוד באריקה, ואלדיביה וולפראיסו. צ'ילה מחזיקה באוסטריה שגרירות בווינה ו-3 קונסוליות כבוד בלינץ, קלגנפורט וזלצבורג.

== היסטוריה ==
=== הגירה אוסטרית לצ'ילה ===
במאה ה-19, רעב באירופה וגירוש הפרוטסטנטים מאוסטריה הביאו להגירה מאוסטריה לאמריקה הלטינית. ישוב בולט של פרוטסטנטים מטירול בצ'ילה הוא לוס באג'וס, פרוטילר, בפרובינציית לרנקוויאה.<ref></ref>

העיירה ניו בראונאו (Nueva Braunau) ליד פוארטו ואראס נקראה בשנת 1875 על ידי מתנחלים אוסטרו-הונגרים על שם ברומוב של ימינו.<ref></ref>

=== ההפיכה הצ'יליאנית ===
בעקבות ההפיכה הצ'יליאנית, בשנת 1973 הגיעו לווינה כ-1,500 פליטים צ'יליאנים. במאי 2006 נפגש נשיא צ'ילה מישל בכלת עם מאות חברי הקהילה הווינאית הצ'ילאית ברתאוס, וינה.<ref></ref><ref></ref>

== ביקורים רשמיים ==
בשנת 1991 שר החוץ אנריקה סילבה צ'יממה היה שר החוץ הצ'יליאני הראשון שערך ביקור רשמי באוסטריה.<ref name="senado"></ref>

בשנת 1993, הקנצלר פרנץ ורניצקי היה קנצלר אוסטריה הראשון שערך ביקור רשמי בצ'ילה.<ref name="senado"></ref><ref></ref>

מאז 1999, התגברו היחסים הדו-צדדיים במסגרת התהליך הדו-אזורי LAC-E.<ref name="fmeia"></ref>

בשנת 2008 ערך קנצלר אוסטריה אלפרד גוזנבאואר ביקור רשמי בצ'ילה.<ref name="fmeia"></ref>

== ויקישיתוף בשורה ==

== הערות שוליים ==
פירמידת המזון של הדיאטה הים תיכונית

פירמידת המזון של הדיאטה הים תיכונית
פירמידת המזון של הדיאטה הים תיכונית היא מדריך תזונה, שפותח על ידי הארגון Oldways Preservation Trust, על ידי בית הספר לבריאות הציבור בהרווארד וארגון הבריאות העולמי בשנת 1993.

הפירמידה, אשר נוצרה על סמך מחקרי תזונה עדכניים, מייצגת את האופן בו צריכה להיראות תזונה בריאה ומאוזנת על פי הדיאטה הים תיכונית, ומבוססת בין היתר על דפוסי התזונה בכרתים, יוון ודרום איטליה בשנות ה-60 של המאה ה-20, בתקופה בה שיעורי המחלות הכרוניות באזורים הללו של העולם היו מהנמוכים בעולם ותוחלת החיים של האוכלוסייה המבוגרת הייתה מהגבוהות ביותר בעולם - זאת על אף שהשירותים הרפואיים שהיו זמינים באותם האזורים היו מוגבלים למדיי. ממצאים אלה התבססו בחלקם הגדול על מחקריו של המדען אנסל קיז.

מחקרים מראים כי דפוס הצריכה של הדיאטה הים תיכונית מקדם בריאות ואריכות חיים. לאורך השנים פורסמו מחקרים המראים את הקשר שבין צריכה של דיאטה ים תיכונית לבין ירידה בסיכון של היווצרות מחלות שונות, כמו מחלות ריאות, מחלת אלצהיימר וכן הגנה מפני אלרגיות ואסתמה.

==לקריאה נוספת==
* "Understanding the Mediterranean diet. Could this be the new ‘gold standard’ for heart disease prevention?" B.M. Curtis, J.H. O’Keefe. Postgrad Med. 202 Aug; 112(2):35-8, 41-5.
* "Protective effect of fruits, vegetables and the Mediterranean diet on asthma and allergies among children in Crete." Chatzi, L., Apostolaki, G., Bibakis, I., et al. Thorax DOI 10.1136/thx.2006.069419 (2007).
* "Mediterranean Diet, Alzheimer Disease, and Vascular Mediation." Scarmeas, N., Stern, Y., et al. Archives of Neurology 63 (2006).

קטגוריה:תזונה
הר ריצ'רדסון (אנטארקטיקה)

הר ריצ 'רדסון (באנגלית: Mount Richardson) הוא הר בחלק הדרומי של הרי פוסדיק, ברכסי פורד, בארץ מרי בירד שבאנטארקטיקה.

ההר ממוקם בסמוך מערבית למעבר ריס; 5 קילומטרים דרומית להר קולומבו.

גובהו של ההר 701 מטרים מעל פני הים; והוא ההר ה-4,727 בגובהו באנטארקטיקה.

== היסטוריה ==
=== גילוי ההר ===

ההר התגלה בטיסה של משלחת השירות האנטארקטי של ארצות הברית, שיצאה מבסיס וסט (West Base).

=== מקור השם ===

ההר נקרא על שמו של האריסון ה. ריצ'רדסון (Harrison H. Richardson), שהיה צופה מטאורולוגיה, וחבר משלחת החקר הביולוגית אשר חקרה את אזור הר ריצ'רדסון בשנת 1940.

== לקריאה נוספת ==

<div class="mw-content-ltr">• nternational Symposium on Antarctic Earth Sciences 5th : 1987 : Cambridge, England, [https://books.google.co.il/books?id=D0zjDidZnO4C&pg=PA349&lpg=PA349&dq=%22Mount+Richardson%22+Antarctica&source=bl&ots=8k0r090qKL&sig=ACfU3U15V0L7smH3P-rypp1QCjpSYQmsxQ&hl=en&sa=X&ved=2ahUKEwjuz7rz_8znAhVmsYsKHZ4lD44Q6AEwDHoECBAQAQ#v=onepage&q=%22Mount%20Richardson%22%20Antarctica&f=false Geological Evolution of Antarcticas]</div>

<div class="mw-content-ltr">• R. R. McFadden, C. S. Siddoway, C. Teyssier, C. M. Fanning, [https://agupubs.onlinelibrary.wiley.com/doi/epdf/10.1029/2009TC002492 Cretaceous oblique extensional deformation and magmaaccumulation in the Fosdick Mountains migmatite‐coredgneiss dome, West Antarctica], TECTONICS, VOL. 29, TC4022,doi:10.1029/2009TC002492, 2010</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:12604 הר ריצ'רדסון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12116&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ריצ'רדסון] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ריצ'רדסון
ריצ'רדסון
מטאילורוס

מטאילורוס (שם מדעי: Metailurus; מילולית: "חתול ביניים") הוא סוג של חתול מתת-משפחת השנחרבים אשר התקיים בין המיוקן לפליסטוקן באירואסיה, אמריקה הצפונית ובאפריקה.

סוג חתול זה הוגדר ב-1924 בידי החוקר האוסטרי אוטו זדנסקי ממצאים ממחוז גאנסו, ברפובליקה העממית של סין והוא כלל מספר מינים בעלי קשר מעורפל. המין Metailurus minor גם שויך לסוג זה אך הופרד לסוג אחר - יושי שהיה בעל מבנה אתלטי יותר. כמו כן היה קרובו של הדינופליס הגדול יותר.

במראהו חתול זה נחשב ליותר פרימיטיבי ופחות "שנחרבי" ממינים אחרים מהקבוצה, בכך שהיה בעל ניבים יותר דקים עם פחות "להב" ויותר קצרים שלא בלטו החוצה מפיו, אך עדייו היו גדולים יחסית לבעלי ניבי חרב כמו בני משפחת הנימרווידיים או לנמר הערפילי שגם הוא בעל ניבים די ארוכים. חתול זה היה קטן יחסית במשקל של 40 עד 80 קילוגרם ובאורך של עד 2 מטרים, אך הוא היה בעל גפיים ארוכות יחסית שעזרו לו לנוע במהירות יותר.

הוא היה סוג פרימיטיבי יחסית של שנחרבי והיה קל משקל באופן יחסי. הטרף שלו כלל מיני איילים, חזירים או צבאים קדומים, ואולי הוא צד אותם בחבורות קטנות כמו אריות. הוא נכחד במשך הפליסטוקן לקראת סיום תקופת הקרח האחרונה.

==קישורים חיצוניים==

קטגוריה:בעלי חיים שתוארו ב-1924
קטגוריה:טקסונים שתוארו בידי אוטו זדנסקי
קטגוריה:שנחרבים
קטגוריה:מגה-פאונה של הנאוגן באירואסיה
קטגוריה:מגה-פאונה של הנאוגן באפריקה
קטגוריה:מגה-פאונה של הפליסטוקן באמריקה הצפונית
קטגוריה:טורפים שחיו בנאוגן
קטגוריה:טורפים שחיו בפליסטוקן
קטגוריה:מאובני טקסונים שתוארו ב-1924
קטגוריה:יונקים שחיו בפליסטוקן באמריקה הצפונית
רכס סלייט (אלברטה)

רכס סלייט (באנגלית: Slate Range) הוא רכס הרי הרוקי הקנדיים, שנמצא בפארק הלאומי באנף שקנדה. הרכס נקרא "סלייט" נקרא על שם הסלע לווחה (slate באנגלית), ההרכב העיקרי של ההרים באזור. 

אתר הסקי לייק לואיז נמצא במורדות הדרומיים של רכס זה. 
{| border="0" cellspacing="3" style="margin-left:3em"
! align="left" width="140" |הר/פסגה
! גובה (במטרים) 
! גובה (ברגל) 
|-
| הר ריצ'רדסון 
| 3,086 
| align="right" | 10,125 
|-
|פסגת פטרמיגן
| 3,059 
| align="right" | 10,036 
|-
|פסגת פיקה
| 3,053 
| align="right" | 10,017 
|-
|הר פוסיל
| 2,946 
| align="right" | 9,666 
|-
|הר רידאוט
| 2,902 
| align="right" | 9,521 
|-
|הר ליפליאן
| 2,710 
| align="right" | 8,892 
|-
|הר סקוקי
| 2,707 
| align="right" | 8,882 
|-
|הר אנתוזואן
| 2,695 
| align="right" | 8,842 
|-
|הר ברכיופוד
| 2,667 
| align="right" | 8,750 
|-
|הר וייטהורן
| 2,637 
| align="right" | 8,652 
|-
|רכס הת'ר
| 2,636 
| align="right" | 8,650 
|}

== הערות שוליים ==

קטגוריה:אלברטה: רכסי הרים
קטגוריה:הרי הרוקי הקנדיים: רכסי הרים
פסגת ריצ'רדסון (אנטארקטיקה)

פסגת ריצ'רדסון (באנגלית: Richardson Peak) היא פסגה בהרי טינדול, בחצי האי ארוסמית', בחוף לובה, בארץ גרהאם שבאנטארקטיקה.

גובהה של הפסגה 600 מטרים מעל פני הים; והיא ההר ה-4,915 בגובהו באנטארקטיקה.

הפסגה ממוקמת לגדתו מזרחית של קרחון ואלו.

== היסטוריה ==
=== גילוי הפסגה ===

הפסגה התגלתה בעת שצולמה מן האוויר על ידי משלחת הסקר האווירי של שטחי חסות איי פוקלנד בשנת 1957.

האזור נחקר על ידי גאולוגים של הסקר האנטארקטי הבריטי בעונת המחקר (הקיץ האנטארקטי) 1980–1981.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים של בריטניה.

הפסגה נקראת על שמה של הילדה ריצ'רדסון (Hilda Richardson), שהייתה מזכירת האגודה הגאולוגית הבריטית בין השנים 1953–1962, והמזכ"לית של האגודה הגאולוגית הבינלאומית החל משנת 1962.

שם זה ניתן בדומה לשמות אחרים בסביבת הפסגה, לציון משלחת הגאולוגים של הסקר האנטארקטי הבריטי שנערך באזור.

== לקריאה נוספת ==
* [https://www.cambridge.org/core/services/aop-cambridge-core/content/view/F0247A844B49D8B291236DE5ED796808/S0032247400017204a.pdf/obituaries.pdf קורות חייה של הילדה ריצ'רדסון] - עמ' 370.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:12611 פסגת ריצ'רדסון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=130751 פסגת ריצ'רדסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=12115&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסת ריצ'רדסון] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/richardson_peak מחשבון מרחקים] - המרחק בין פסגת ריצ'רדסון לאתרים סמוכים

== הערות שוליים ==

ריצ'רדסון
ריצ'רדסון
איפה את (שיר של נתן גושן)

איפה את הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-20 ביוני 2011, כסינגל שני מתוך אלבום הבכורה של נתן גושן.

== רקע וכתיבה ==
השיר נכתב והולחן על ידי נתן גושן והופק על ידי לואי להב, בדומה לשאר שירי האלבום. השיר הוא בסגנון הפופ רוק, המאפיין שירים נוספים מהאלבום.

הסינגל עצמו סוקר על ידי יוסי חרסונסקי, שציין את השיר בחיוב והעניק לו שלושה כוכבי זהב וחצי מתוך חמישה.<ref></ref>

== וידאו קליפ ==
הווידאו קליפ הנלווה שצולם לשיר, בוים על ידי דורון קאופמן והועלה לערוץ היוטיוב של גושן ב-5 באוקטובר 2011.<ref name=":0"></ref>

נכון לפברואר 2020, מונה הצפיות של הקליפ עומד על כ-1.2 מיליון.<ref name=":0" />

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990041227830205171/NLI לדף השיר] באתר הספרייה הלאומית

== הערות שוליים ==

קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:שירי פופ רוק
מעבר ריס

מעבר ריס (באנגלית: Reece Pass) הוא מעבר הרים במזרח הרי פוסדיק, ברכסי פורד, בארץ מרי בירד, שבאנטארקטיקה.

כיוונו של המעבר צפון - דרום.

המעבר ממוקם מזרחית בסמוך להר קולומבו והר ריצ'רדסון.

== היסטוריה ==
=== גילוי המעבר ===

המעבר התגלה בטיסה של משלחת השירות האנטארקטי של ארצות הברית, שיצאה מבסיס וסט (West Base).

משלחת החקר הביולוגית אשר חקרה את אזור הר ריצ'רדסון בשנת 1940 הגיעה אל המעבר וחקרה אותו.

=== מקור השם ===

המעבר נקרא על שמו של ג'י. א. ריס (J.A. Reece), שהיה מפעיל רדיו בבסיס וסט.

== לקריאה נוספת ==

<div class="mw-content-ltr">• Siddoway, Christine & Richard, Stephen & Fanning, Christopher & Luyendyk, Bruce. (2004), [https://www.researchgate.net/publication/285724603_Origin_and_emplacement_of_a_middle_Cretaceous_gneiss_dome_Fosdick_Mountains_West_Antarctica Origin and emplacement of a middle Cretaceous gneiss dome, Fosdick Mountains, West Antarctica], Special Paper of the Geological Society of America. 380. 267-294. 10.1130/0-8137-2380-9.267</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:12453 מעבר ריס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=130628 מעבר ריס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11971&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מעבר ריס] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/reece_pass מחשבון מרחקים - המרחקים ממעבר ריס לאתרים סמוכים]
* [https://www.meteoblue.com/en/weather/current/reece-pass_antarctica_6623985 מזג אוויר עדכני נוכחי במעבר ריס]
** [https://www.meteoblue.com/en/weather/14-days/reece-pass_antarctica_6623985 תחזית מזג אוויר עדכנית ארוכת טווח עבור מעבר ריס]
** [https://www.meteoblue.com/en/weather/archive/yearcomparison/reece-pass_antarctica_6623985 נתוני מזג אוויר היסטוריים עבור מעבר ריס]

== הערות שוליים ==

ריס
ריס
פרמכיירודוס

פרמכיירודוס (שם מדעי: Paramachairodus; מילולית: "קרוב למכיירודוס") הוא סוג של חתול נכחד מתת-משפחת השנחרבים שחי בתקופת המיוקן באירואסיה שלפני 15 עד 9 מיליון שנה מזמננו. הוא הוגדר ב-1913 מממצאים מחפירות סרו דה לוס בטלונס שבמדריד, ספרד ובסוגו נכללו 3 מינים: Paramachairodus orientalis - מין בגודל נמר שהתגלה באתר, Paramachairodus maximiliani שלעיתים נכלל בתוך המין הראשון והמין Paramachairodus transasiaticus שהתגלה בגאנסו שברפובליקה העממית של סין ובבולגריה. מין נוסף שהשתייך לסוג, Paramachairodus ogygia הועבר לסוג פרומגנתריאון.

הפרמכיירודוס היה חתול בגודל של נמר בגובה 58 סנטימטרים בכתפיים שהיה אתלטי ובעל כושר לטפס על עצים. הוא היה קטן יחסית לרוב השנחרבים והוא ניזון מציד של מיני פרסתנים והיה יכול להפיל טרף גדול יחסית בעזרת ניבים הגדולים.

==קישורים חיצוניים==

==הערות שוליים==

קטגוריה:בעלי חיים שתוארו ב-1913
קטגוריה:טקסונים שתוארו בידי גאי אלקוק פילגרים
קטגוריה:שנחרבים
קטגוריה:מגה-פאונה של הנאוגן באירואסיה
קטגוריה:טורפים שחיו במיוקן
קטגוריה:מאובני טקסונים שתוארו ב-1913
קטגוריה:יונקים שחיו במיוקן באירופה
פרומגנתריאון

פרומגנתריאון (שם מדעי: Promegantereon; מילולית: "לפני מגנתריאון") הוא סוג של חתול נכחד מתת-משפחת השנחרבים אשר חי מאמצע ועד סוף המיוקן באירופה. הוא נחשב לקרובו של הסמילודון ושל המגנתריאון והוא מהנציגים הקדומים ביותר בשבט Smilodontini. בעבר השתייך לסוג הקרוב פרמכיירודוס, אך הועבר לסוג נפרד ב-1938. בהמשך הופרד סוג זה והוטל בספק, אך הוחזר לאחר מחקר מ-2002. סוג זה כולל מין אחד - Promegantereon ogygia. הממצאים התגלו בחפירות סרו דה לוס בטלונס שבמדריד, ספרד.

הפרומגנתריאון היה חתול שנחרבי בינוני באורך 1.5 מטר, לגובה 58 סנטימטרים ולמשקל של 45 עד 90 קילוגרם. הוא דמה מעט לנמר בממדיו והיה בעל מאפיינים המתאימים לטיפוס על עצים. הגפיים שלו היו ארוכות יחסית, משקלו קל-משקל ביחס לקרוביו והניבים שלו היו מעט יותר קצרים ושטוחים. מבנהו עזר לו לארוב לטרף מבין צמחייה ולזנק עליה תוך נעיצת של ניביו לבשרה, עם נשיכה עוצמתית יותר מקרוביו. עם זאת הוא איבד כמה משיניו החותכות, כך שהיה סיכון מסוים לניביו בציד כזה.

החתול הקדום היה צייד עיקרי בשטחי אירופה של המיוקן. הוא צד סוסיים כמו ההיפריון, גורי קרנפים כמו האצרתריום, גורי הפילאי Tetralophodon, החזיר Microstonyx, גורי כמה ג'ירפיים ואנטילופות קדומות.

הוא התחרה בטורפים המקומיים כמו האינדרקטוס, הפרוטיקטיתריום, המגאריקיון ומקרוביו השנחרבים פרמכיירודוס ומכיירודוס. חלק מטורפים אלה היו גדולים ממנו בהרבה ויכלו לבזוז לו את טרפו בקלות מה שאולי צימצם את אוכלוסייתו.

==קישורים חיצוניים==

==הערות שוליים==

קטגוריה:שנחרבים
קטגוריה:מגה-פאונה של הנאוגן באירואסיה
קטגוריה:טורפים שחיו במיוקן
קטגוריה:יונקים שחיו במיוקן באירופה
הר ריצ'רדסון (אלברטה)

הר ריצ'רדסון, כפי שניתן לראות מאגם לואיז
הר ריצ'רדסון (באנגלית: Mount Richardson) הוא ההר הגבוה ביותר של רכס סלייט הממוקם לצד פסגת פיקה בפארק הלאומי באנף שבאלברטה, קנדה. ההר נקרא בשנת 1859 על ידי ג'יימס הקטור על שמו של סר ג'ון ריצ'רדסון שהיה המנתח והנטורליסט של הספינה במהלך מסעותיו של ג'ון פרנקלין בשנים 1819 ו־1825 לאזור הארקטי.<ref name=":0"></ref>

אתר הנופש לייק לואיז מפותח על מורדותיו הדרומיים של מרלין רידג', וכולל את הר ריצ'רדסון, פסגת פטרמיגן, פסגת פיקה. אתר קמפינג נמצא למרגלות ההר, סמוך לאגם הידן.

העלייה הראשונה נערכה בשנת 1911 על ידי ל. ל. דלפילד שהונחה על ידי אדוארד פוז הבן.<ref name=":0" />

== מסלולים ==

מסלול הטיפוס בזחילה (מדורג קל/בינוני) מתחיל מאגם הידן ועולה במורדות הדרומיים לראש. האתגר האמיתי היחיד בעלייה הם כמה ערוצי חצץ מעל האגם. חצייה אל פסגת פיקה יכולה להתבצע דרך אוכף ריצ'רדסון-פיקה והרכס המערבי, אולם משימה זו קשה בהרבה.

== לקריאה נוספת ==

== קישורים חיצוניים ==

== הערות שוליים ==

קטגוריה:אלברטה: הרים
לוקוטונג'יילורוס

לוקוטונג'יילורוס (שם מדעי: Lokotunjailurus; מילולית: "חתול" בשפת הטורקנה והסיומת "ailurus" שפירושה: "חתול" ביוונית עתיקה) הוא סוג של טורף נכחד מתת-משפחת השנחרבים ממשפחת החתוליים אשר חי בקניה ובצ'אד במהלך תקופת המיוקן. הוא תואר בשנת 2003 בידי החוקר לארס ורדלין שגילה את עצמותיו באגם לותגאן בקניה. ממצא זה השתייך למין Lokotunjailurus emageritus, אשר היה בעל טפרים בולטות מכפותיו. מין נוסף התגלה בהמשך בצ'אד באתר "Toros Menalla Formation" שבמדבר ג'וראב , כששני הממצאים חלו לפני 7 מיליון שנה מזמננו.

טורף זה הגיע לגובה של לביאה בגובה 90 ס"מ ומשקל של 150 ק"ג בקירוב, אך הוא היה קל יחסית אליה עקב מבנה הרגליים הארוכות והגוף הגמיש יותר שלו, אשר עזר לו לרוץ מהר בהרבה. המאפיין הבולט שלו היה הטפרים הנשלפות הארוכות שצמחו בקדמת הכפה והיו ארוכים בהרבה מטופרי אריה. טפרים אלה עזרו לו להתמודד עם טרף ביעילות גבוהה יותר משל כל חתול. עם זאת הטפרים של הכפות האמצעיות היו קטנות יותר מאשר אלה של נמר. צורת השיניים שלו דמתה לזו של ההומותריום הגדול והמאוחר יותר והוא מוצב באותו שבט (Homotherini).

חתול זה, אשר התקיים באזורי הסוואנה וגדות יערות שהיו קרירים במקצת מאשר כיום, הכילו מינים רבים של יונקים ושאר חיות, בין השאר זוחלים, דגים, סוסיים שונים, אנטילופות, הפיל הקדום סטגוטטרבלודון, ג'ירפיים, חזיריים, פרימטים לרבות קוף האדם הקדום סהלאנתרופוס צ'אדנסיס וחיות נוספות. הללו סיפקו מזון לחתול הגדול וכילכלו טורפים כמו צבועיים, כלביים קדומים וגם עוד 2 סוגים של שנחרבים: המגנתריאון והאמפימכיירודוס הענק. עם זאת האזור היה מספיק גדול כדי לתמוך באוכלוסייה יציבה של שלושה סוגים שונים של שנחרבים וטורפים נוספים.

==קישורים חיצוניים==

קטגוריה:בעלי חיים שתוארו ב-2003
קטגוריה:טקסונים שתוארו בידי לארס ורדלין
קטגוריה:שנחרבים
קטגוריה:מגה-פאונה של הנאוגן באפריקה
קטגוריה:יונקים שחיו במיוקן באפריקה
קטגוריה:קניה: מאובנים
ח'ירבת קיס

ח'ירבת קֶיס (בערבית: خربة قيس) הוא כפר פלסטיני, הממוקם ברשות הפלסטינית, בנפת סלפית, שבמרכז השומרון, כשני ק"מ מדרום לסלפית, כשני ק"מ מצפון לעארורה ומזארע א-נובאני, בגובה של כ-400 מ' מעל פני הים.

בשנת 2012, החליטה הרשות הפלסטינית לספח את הכפר לעיירה סלפית והוא מקבל ממנה את כל השירותים המוניציפליים.<ref></ref>

== אוכלוסייה ==
במפקד 1922 שנערך על ידי שלטונות המנדט הבריטי, הייתה בח'ירבת קיס אוכלוסייה של 94 מוסלמים. המספר גדל במפקד 1931 ל-110 נפש, אשר התגוררו ב-30 בתים.

בסקר שערך המנדט, בשנת 1945 גרו בכפר 170 איש, מוסלמים,<ref name=":0"></ref>

במפקד שערכו הירדנים בשנת 1961, נמצא שבכפר התגוררו 209 נפש.<ref></ref>

בשנת 1967 נמצאו בכפר 166 תושבים.<ref></ref>

== אדמה ==
בסקר שערך המנדט, בשנת 1945 גרו בכפר 170 איש, מוסלמים, שטח הקרקע הכולל היה 3,388 דונם, שמתוכם הוקצו לחקלאות 2,052 ו- 8 דונם סווגו כשטח בנוי.<ref name=":0" />

בשנת 2007, שטח הכפר, נשאר, כפי שהיה בשנת 1945, 3,388 דונם, והשטח הבנוי גדל לכ-100 דונם.

== אתרים ==

* מקאם קיס אלאנסרי (בערבית: مقام قيس الأنصاري תעתיק: מקאם שיח' אל-אנצרי). קדוש סופי שחי כאן לפני מאות שנים. ייתכן שעל שמו היה הכפר.<ref name=":1"></ref> 
* מקאם שייח' אחמד (مقام الشيخ أحمد). לא ידועים פרטים נוספים.<ref name=":1" />
* בית בד עתיק הנקרא: חאט אל-בד (ערבית: حائط البد), הממוקם בעיר העתיקה של הכפר.<ref name=":1" />
* מבנה קדום, במרכז הכפר, הנקרא "בית ההארחה" (ערבית: المضافة תעתיק: אל-מד'אפה) שימש בעבר לקבלת אורחים. שוקם בשנת 2002 בתמיכת מוסדות בינ-לאומים.<ref name=":1" />

==קישורים חיצוניים==

* 

==הערות שוליים==

קטגוריה:השומרון: יישובים
קטגוריה:נפת סלפית
קטגוריה:הרשות הפלסטינית: יישובים
נימרווידס

נימרווידס (שם מדעי: Nimravides) הוא סוג נכחד של חתול מתת-משפחת השנחרבים, שחי באמריקה הצפונית בסוף תקופת המיוקן לפני 10.3 עד 5.332 מיליון שנה מזמננו. למרות שמו לא השתייך למשפחת הנימרווידיים (Nimravidae), אלא היה חתול אמיתי.

הנימרווידס היה חתול גדול מאוד, כשהמין Nimravides catacopsis הגיע לגובה של 1 מטר בכתפיים, בדומה לטיגריס בוגר. מינים אחרים היו קטנים יותר, אך עדיין שקלו יותר מ-100 קילוגרם. הוא היה בעל רגליים ארוכות ושרירי רגליים וגב חזקים מאוד שעזרו לו להפיל טרף. בפיו בלטו ניבים גדולים רחבים, אך הם היו קצרים יותר מאשר בסוגים כמו המגנתריאון והסמילודון הענק.

במשך זמן רב האמינו שהוא כלול בסוג מכיירודוס, אך בדיקה של מבנה השלד שלהם גילתה שהוא היה בעל מאפיינים שונים מדי והוחלט להעבירו לסוג עצמאי ב-1958. שני הסוגים עדיין נחשבים לקרובים ושייכים לשבט Homotherini, בו ההומותריום.

חתול זה נכחד עם סיום המיוקן ושינויי אקלים גדולים מדי, אשר צימצו את אוכלוסיית טרפו שהוחלפה במינים מהירים מדי עבורו והאיצו את הכחדתו.

==קישורים חיצוניים==

קטגוריה:שנחרבים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
דריל לחמן

דריל בריאן ריקי לחמן (בהולנדית: Darryl Brian Ricky Lachman; נולד ב-11 בנובמבר 1989) הוא כדורגלן הולנדי-קוראסאואי, המשחק בעמדת הבלם בפרסאביה סורבאיה.

==קריירת מועדונים==
לחמן התחיל את שלו במחלקת הנוער של אייאקס אמסטרדם ובהמשך עבר לחרונינגן. ב-13 בדצמבר 2009, לחמן ערך את הופעת הבכורה שלו בקבוצה הבוגרת בניצחון 2–4 נגד ספרטה רוטרדם. בסך הכל, לחמן ערך 8 הופעות במדי חרונינגן.

בקיץ , לחמן חתם בזוולה. בעונת הבכורה שלו, שיחק 90 דקות בכל משחק ליגה במהלך העונה ורשם עליית ליגה בסיומה. ב-25 באוגוסט 2012, הבקיע את שער הבכורה שלו בקבוצה בתיקו 1-1 נגד אורטכט. בעונת , זכה עם הקבוצה בגביע.

בקיץ , לחמן חתם בטוונטה. לחמן רשם רק 15 הופעות במדי טוונטה, ובסיום העונה עזב.

ביולי , חתם בשפילד ונסדיי ובינואר הושאל לקמבור עד לסיום העונה.

בקיץ שוחרר משפילד ונסדיי, וחתם בווילם II.

בקיץ חזר לקדנציה שנייה בזוולה.

ב-5 בפברואר 2020, לחמן חתם בהפועל רעננה מליגת העל. ב-23 באוקטובר 2020 חתם לחמן בפרת' גלורי האוסטרלית לשנתיים.

בקיץ חתם בפרסאביה סורבאיה מליגת העל האינדונזית.

==קריירה בינלאומית==
בצעירותו, לחמן זומן לסגל הנבחרת הצעירה של הולנד. בשנת זומן לסגל נבחרת קוראסאו. ב-27 במרץ 2015, לחמן ערך את הופעת הבכורה שלו בנבחרת בניצחון 1–2 נגד . 4 ימים לאחר מכן, הבקיע את שער הבכורה שלו בנבחרת בתיקו 2-2 במשחק הגומלין נגד מונטסראט.

לחמן זכה עם הנבחרת בגביע הקריביים 2017 וגביע המלכים 2019. בנוסף, השתתף עם הנבחרת פעמיים בגביע הזהב בשנים: 2017 ו-2019.

==תארים==
; זוולה
*הליגה ההולנדית השנייה: 
*הגביע ההולנדי: 

; נבחרת קוראסאו
*גביע הקריביים: 2017
*גביע המלכים: 2019

==קישורים חיצוניים==

==הערות שוליים==

קטגוריה:כדורגלנים הולנדים
קטגוריה:כדורגלנים קוראסאואים
קטגוריה:בלמי כדורגל הולנדים
קטגוריה:בלמי כדורגל קוראסאואים
קטגוריה:כדורגלני חרונינגן
קטגוריה:כדורגלני זוולה
קטגוריה:כדורגלני טוונטה
קטגוריה:כדורגלני קמבור
קטגוריה:כדורגלני הפועל רעננה
קטגוריה:כדורגלני פרת' גלורי
קטגוריה:כדורגלני פרסבאיה סורבאיה
קטגוריה:כדורגלנים זרים בישראל
קטגוריה:כדורגלני נבחרת קוראסאו
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:הולנדים ממוצא סורינאמי
קטגוריה:ספורטאים זרים באנגליה
קטגוריה:ספורטאים קוראסאואים בישראל
קטגוריה:ספורטאים זרים באוסטרליה
קטגוריה:ספורטאים הולנדים באנגליה
קטגוריה:ספורטאים הולנדים בישראל
קטגוריה:ספורטאים זרים באינדונזיה
קטגוריה:קוראסאואים שנולדו ב-1989
קטגוריה:הולנדים שנולדו ב-1989
היפראילוריקטיס

היפראילוריקטיס (שם מדעי: Hyperailurictis) הוא סוג חתול קדום, שחי במהלך המיוקן באמריקה הצפונית שלפני 17.5 עד 12.7 מיליון שנה מזמננו, והוא נחשב לחתול הקדום ביותר שהתקיים באמריקה, אליה היגר מאסיה. מקובל להחשיב סוג זה כשייך לסוג פסדאלורוס (Pseudaelurus), ממנו הופרד בידי החוקר ההונגרי מיקלוש קרצוי ב-1929. כמה חוקרים גם סיווגו אותו כחלק מהסוג שונר (Lynx) וחתול (Felis), אליו סווג החתול הראשון מהסוג בידי החוקר ג'וזף ליידי ב-1858 על סמך ממצאי לסת תחתונה שבורה שנמצאה סביב הנהר ניוברארה בנברסקה. לאורך הזמן התווספו עוד כמה ממצאים, אך אלה נחשבו לשייכים לסוג פסדאלורוס, שתפוצתו הייתה גלובלית.

==מינים==
סוג זה אם היה סוג תקף, כלל בתוכו 5 מינים: המין H. validus תואר ב-2001 וחי באזור של נברסקה וניו מקסיקו. המין H. skinneri התגלה ב-2003 גם בנברסקה והוא המין החדש ביותר שהתגלה. המין H. intrepidus התגלה ב-1858 מטקסס, קליפורניה, קולורדו, נבדה ונברסקה. H marshi מ-1922 התגלה בטקסס, קליפורניה, קולורדו ונברסקה. המין H. stouti מ-1972 התגלה בנברסקה וניו מקסיקו. מין נוסף שבוטל, H. aeluroides, התגלה גם הוא בנברסקה.

==תיאור==
ההיפראילוריקטיס היה קרוב כנראה לחתולים הקטנים, אך היה בינוני בגודלו, דומה לנמר קטן אצל המינים הגדולים שהגיעו למשקל 35 קילוגרם ואולי גם יותר. הוא היה נראה דומה לשונר בהסתמך על צורת הלסתות והגולגולת הדומה יחסית. עם זאת הוא לא שייך לקבוצת החתולים הקטנים וייתכן, שהיה בעל אבות פרימיטיביים דמויי-גחניים כמו הפרואילורוס. הוא חי באזורי היערות וההרים האמריקאים ושם ניזון ממכרסמים ומפרסתנים בינוניים.

==קישורים חיצוניים==

קטגוריה:בעלי חיים שתוארו ב-1929
קטגוריה:טקסונים שתוארו בידי מיקלוש קרצוי
קטגוריה:חתוליים פרהיסטוריים
קטגוריה:יונקים שחיו במיוקן באמריקה הצפונית
קרייג טאובמן

קרייג ריד טאובמן (באנגלית: Craig Reid Taubman; נולד ב-3 באפריל 1958) הוא זמר, מלחין ומפיק מוזיקלי יהודי-אמריקאי המתגורר בלוס אנג'לס, שבקליפורניה. באמצעות חברת ההפקה העצמאית שלו, קרייג אן קומפני, הפיק טאובמן 11 אלבומים. מרבית אלבומיו של טאובמן הם בעלי אופי יהודי כגון "חוגגים היפ הופ" ו"חוגגים את חג הפסח".

== דיסקוגרפיה ==
=== אלבומי סולו ===
* We Were as Dreamers - 1981
* Beginnings - 1982
* Moment to Moment - 1985
* Rhythm and Rhyme - 1986
* Yad B'Yad: Hand 'N Hand - 1986
* Karen and Craig Makin' Music - 1987
* Pennies for Your Thoughts - 1988
* Yad B'Yad: Together - 1988
* Craig 'N Company - 1989
* Encore - 1989
* Journey - 1991
* Rockin' Together - 1992
* Heaven and Earth - 1993
* Rock 'N Toontown - 1993
* My Jewish Discovery - 1995
* Imaginit - 1996
* Voice of the Spirit - 1996
* Kol Tikvah - 1997
* My Newish Jewish Discovery - 1997
* Friday Night Live - 1999
* The Best of the Rest - 2001
* One Shabbat Morning - 2002
* Inscribed - 2005
* Holy Ground - 2009
* How Good - 2010
* Here and There 2015
* Dreidel I Shall Play - Samuel Goldfarb Jewish American Songster
* Zany Brainy

==קישורים חיצוניים==
* 

* 

קטגוריה:מוזיקאים יהודים אמריקאים
קטגוריה:זמרי פולק אמריקאים
קטגוריה:זמרי פולק יהודים
קטגוריה:מפיקים מוזיקליים יהודים אמריקאים
קטגוריה:מלחינים יהודים אמריקאים
קטגוריה:אמריקאים שנולדו ב-1958
איסוזו ג'ורני K

איסוזו ג'ורני K (ביפנית: いすゞ・ジャーニーK, באנגלית: Isuzu Journey-K) הוא אוטובוס בינוני מתוצרת יצרן הרכב היפני איסוזו, (באנגלית: Isuzu Motors Ltd, ביפנית: いすゞ自動車株式会社) אשר יוצר בין השנים 1984–1999.

==דגמים==
* "P-LR212/311/312" - יוצרו משנת 1984.
* "U-LR312/332" - יוצרו משנת 1990.
* "KC-LR233/333" - יוצרו משנת 1995.

==ממאפייני "איסוזו ג'ורני K"==
* אוטובוס ציבורי כולל שיבוץ בקווים בינעירוניים.
* הוצג לראשונה במרץ 1984.
* מנוע אחורי.
* דלתות: 1-2.
* דלת כניסה: באמצעות מדרגה (1 מדרגה, או 2 מדרגות).
* מערכת היגוי: מימין.
* בשנת 1984 הורכב בדגם "P-LR312" מתלה - קפיץ עלים בשני הסרנים.
* בשנת 1990 הורכב בדגם "U-LR332" מתלה - קפיץ עלים בשני הסרנים.

== תמונות ==
<gallery mode="packed" heights="120">
קובץ:Toei-E-E873.jpg| "איסוזו ג'ורני K" בתצורת 2 דלתות כניסה
קובץ:IwatekenKotsu U-LR332J No.459.jpg | "איסוזו ג'ורני K" דגם "U-LR332J"
קובץ:Ichibatabus08.JPG| "איסוזו ג'ורני K"
קובץ:Kumamoto Bus 3119.JPG| "איסוזו ג'ורני K"
קובץ:MiyakohBus U-LR332F No.200-392.jpg | "איסוזו ג'ורני K" דגם "U-LR332F"
קובץ:Chugoku-JR-Bus 331-9905K.jpg| "איסוזו ג'ורני K"
קובץ:KeihinKyukoBus C2834 rear.jpg| "איסוזו ג'ורני K"
קובץ:Ichibatabus24.JPG| "איסוזו ג'ורני K" - מבט למושבי הנוסעים
</gallery>

==ראו גם==
* איסוזו
* איסוזו גאלה מיו
* איסוזו סופר קרוזר
* איסוזו קיובק 

==קישורים חיצוניים==

==הערות שוליים==

קטגוריה:כלי רכב שהושקו ב-1984
קטגוריה:דגמי אוטובוסים
קטגוריה:כלי רכב יפניים
ג'ורני K
קטגוריה:כלי רכב מנוע אחורי
שואת יהודי לוקסמבורג

מצעד [[נאצי ליד בית הכנסת בלוקסמבורג ב-1941. בית כנסת זה נהרס בשנת 1943.]] 
השואה בלוקסמבורג מתייחסת לרדיפה ולהשמדה כמעט מוחלטת של 3,500 יהודי לוקסמבורג, שהחלה זמן קצר לאחר הפלישה הגרמנית ללוקסמבורג במלחמת העולם השנייה. מיד לאחר הכיבוש שולבה לוקסמבורג רשמית בגרמניה הנאצית. הרדיפות נמשכו עד 1943, אז הכריזו הנאצים כי השטח נקי מיהודים, שגורשו למחנות השמדה וגטאות במזרח אירופה.

== היסטוריה ==
לפני מלחמת העולם השנייה והשואה התגוררו בלוקסמבורג כ-3,500 יהודים. רבים מהם, היו יהודי גרמניה הנאצית שנמלטו מהרדיפות בגרמניה. חוקי נירנברג, אשר חלו בגרמניה מאז 1935, נאכפו בלוקסמבורג החל מספטמבר 1940, והיהודים עודדו לעזוב את לוקסמבורג לצרפת של וישי. הגירה נאסרה באוקטובר 1941, אך עד אז ברחו כמעט 2,500 יהודים. רבים מאלה שעזבו, גורשו מצרפת ונרצחו לאחר מכן. מספטמבר 1941 נאלצו כל היהודים בלוקסמבורג לענוד טלאי צהוב.<ref name="HEART1"></ref>

מאוקטובר 1941 החלו הרשויות הנאציות לגרש את כ-800 היהודים שנותרו מלוקסמבורג לגטו לודז', לגטו טרזין ולאושוויץ. כ-700 יהודים גורשו ממחנה המעבר פינפברונן (Fuenfbrunnen) באולפלינגן שבצפון לוקסמבורג.

מבין היהודים בלוקסמבורג, ידוע על 36 ניצולי השואה.<ref name="USHMM1"></ref>

== ראו גם ==
* השואה
* בית הכנסת בלוקסמבורג
* מוזיאון ההתנגדות הלאומי בלוקסמבורג

== לקריאה נוספת ==
* רות זריז, יהודי לוקסמבורג במלחמת העולם השנייה, בתוך דפים לחקר השואה ו', תשמ"ח, 1988, ע' 167-154
<div style="direction: ltr;">
* 
* 
* 
* 
* 
* 
</div>

== קישורים חיצוניים ==

* [https://www.yadvashem.org/he/holocaust/this-month/august/1943-2.html על בית הכנסת בעיר לוקסמבורג], באתר יד ושם
* [https://www.yadvashem.org/he/holocaust/this-month/september/1942-3.html על גירוש יהודים מלוקסמבורג], באתר יד ושם
* [http://www.ushmm.org/wlc/en/article.php?ModuleId=10005363 לוקסמבורג] במוזיאון הזיכרון לשואה בארצות הברית (USHMM)
* [https://portal.ehri-project.eu/countries/lu לוקסמבורג] ב (EHRI)
* [https://web.archive.org/web/20161230002439/http://memoshoah.lu/en אתר אגודת MemoShoah]

== הערות שוליים ==

לוקסמבורג
קטגוריה:לוקסמבורג במלחמת העולם השנייה
אקלוגיט

אקלוגיט הוא סלע מותמר מאפי המורכב בעיקר מגארנט ומאומפציט.

צבעו של הסלע נובע ממרכיביו העיקריים, כלומר ירוק ואדמדם.

הסלע נחשב למאפיין לסלעים מותמרים בתנאים גבוהים של טמפרטורה ולחץ ולכן שם הסלע "אקלוגיט" משמש כמונח שמאפיין סלעים כאלו כפציאס.

בגלל תכולת הפירוקסן הגבוהה בסלע, יש לו משקל סגולי גדול יחסית לסלעים מותמרים אחרים.

בדרך כלל מקורו של האקלוגיט בסלעים בזלתיים קבורים שמגיעים לטמפרטורות וללחצים בהם הפלגיוקלז מפסיק להיות יציב.
דיאגרמה המראה את סוגי ה[[פציאס השונים של סלעים מותמרים. בדיאגרמה הזו ניתן לראות את האלוגיט כמאפיין התמרה בטמפרטורה ולחץ גבוהים.]]

בד בבד עם היותו של אקלוגיט סלע מותמר, חוקרים רבים משערים כי הוא יכול להיווצר בצורה ספונטנית בשכבות העליונות של קרום כדור הארץ, בתנאים שהיו מצויים בתקופת הפרקמבריון ולכן ניתן להגדיר אותו גם כסלע פלוטוני.

==קישורים חיצוניים==

* 

קטגוריה:סלעים
קטגוריה:פטרולוגיה
קטגוריה:סלעי יסוד
קטגוריה:סלעים פלוטוניים
ישיבת צאנז

פנים היכל ישיבת צאנז בקריה. שנות ה-90ישיבת צאנז (השם הרשמי: ישיבת דברי חיים) היא ישיבה חסידית שהוקמה על ידי רבי יקותיאל יהודה הלברשטאם מצאנז קלויזנבורג. הישיבה נמצאת בנתניה, ולה סניף בחיפה.

== הקמת הישיבה ==

הישיבה הוקמה בשנות ה-60 על ידי האדמו"ר רבי יקותיאל יהודה הלברשטאם, במסגרת הקמת קריית צאנז שכללה הקמת מוסדות חינוך, מלון גלי צאנז ובית החולים לניאדו. בשנים הראשונות כיהן האדמו"ר בראשות הישיבה, ולאחר מכן שימש בתפקיד הרב אליהו שמרלר.

== תוכניות לימוד ==
הרב הלברשטאם חינך את תלמידיו ללימוד בבקיאות ולשליטה וידע מקיפים בש"ס, ולצורך כך הקים את מפעל הש"ס לאברכי הכוללים. בישיבה הנהיג הרב הלברשטאם מבחנים על מאות דפי גמרא, והבחורים הנבחנים זוכים לתואר כבוד. הנבחן על שלש מאות דפי גמרא עם תוספות זוכה לתואר "צורבא מרבנן" או בקצרה "צורבא", הנבחן על חמש מאות דפים מקבל את התואר "החבר" (בשנים האחרונות הועלה הסכום לשש מאות דפים) והנבחן על אלף דפי גמרא זוכה לתואר "מורינו". שני התארים האחרונים "חבר" ו"מורינו" משמשים את הבחורים כשהם נקראים ל"עלייה" בקריאת התורה.

חלוקות התעודות והענקת התארים נקבעה על ידי המייסד לתאריך כ"ה בניסן, יארצייט של רבי חיים הלברשטאם מייסד חסידות צאנז שהישיבה נושאת את שמו. אחרי פטירתו הועבר טקס הענקת תעודות ה"מורינו" לט' בתמוז, יום היארצייט שלו, וחלוקת תעודות ה"חבר" נותרה בכ"ה בניסן.

== סניפים וישיבות קטנות ==
הישיבה המרכזית מיועדת לגילאי 16-19, והיא מחולקת לשתי ישיבות, המרכזית בנתניה והשנייה בחיפה, הוקמה בשנת תשע"ד. לבחורים המבוגרים יותר בגילאי ה"קיבוץ" הוקמה מסגרת מיוחדת בנתניה.

ישיבות קטנות של החסידות נמצאות בנתניה (2) בירושלים בבני ברק וישיבה נוספת באלעד שהוקמה בשנת תשע"ח.

== צוות הישיבה ==

בראשות הישיבה עמד רבי אליהו שמואל שמרלר, למעלה משישים שנה, עם היחלשותו מינה האדמו"ר את בנו להיות לו כתומך ונקרא דער יינגער ראש ישיבה (הצעיר).

כיום עומד בראשות הישיבה הרב יוסף משה דוב הלברשטאם, בנו השני של האדמו"ר הנוכחי הרב צבי אלימלך הלברשטאם.

== בוגרי הישיבה ==
בין בוגרי הישיבה נמנים שני אדמו"רי החסידות, הרב צבי אלימלך ואחיו הרב שמואל דוד הלברשטאם, האחים הרב אשר וייס, הרב דוב וייס גאב"ד קריית צאנז, הרב חיים וייס רבה של ביתר עילית, הרב אברהם יצחק וייס ראש כולל חלקת יהושע. הרב חיים צבי שפירא גאב"ד בד"צ מחזיקי הדת.

לבוגרים נוספים ראו גם ב:קטגוריה: בוגרי ישיבת צאנז קלויזנבורג - נתניה.

== הערות שוליים ==

צאנז
קטגוריה:נתניה: חינוך
קטגוריה:חסידות צאנז-קלויזנבורג
חיים וייס (רב)

הרב חיים אלעזר וייס הוא רבה האשכנזי של ביתר עילית, רב הקהילה של חסידי הרב שמואל דוד הלברשטאם בירושלים, מחבר ספרים ור"מ בישיבות.

== ביוגרפיה ==
נולד בארצות הברית למשה וייס, ניצול שואה שהיה סוחר נדל"ן ובמקביל היה למדן ואף למד ב"חברותא" עם האדמו"ר מוויז'ניץ רבי משה יהושע הגר. בשנת תשכ"ו עלה עם משפחתו לארץ ישראל, למד בישיבת צאנז והיה מראשוני הנבחנים במפעל הש"ס.

בשנת תשס"ב החל לכהן כר"מ בישיבת ישועות משה בהר נוף ואחר כך בברכפלד. בשנת תשס"ו פתח אחיו הרב דב וייס את "ישיבת תורת חיים" - ישיבה כלל חסידית ברוממה, והוא מכהן גם שם כר"מ. במקביל כיהן כרב הקהילה של חסידי הרב שמואל דוד הלברשטאם בירושלים.

הרב וייס חיבר את הספר "מרקחת חיים".

== רבנות ביתר עילית ==
בשנת תש"פ נפטר הרב דוד צבי אורדנטליך, רבה הראשי האשכנזי של ביתר עילית. כחודש לאחר פטירתו, הוכרז על מינוי של הרב וייס לממלא מקום הרב אורדנטליך כרב האשכנזי, לצד הרב הספרדי הרב יעקב תופיק אביעזרי. טקס ההכתרה התקיים בשילוב מעמד סיום הש"ס ה-13 של הדף היומי.

== משפחתו ==
* חמיו הרב יוסף ליברמן, בעל "משנת יוסף" וראש כולל שומרי החומות.
* אחיו הרב אשר וייס אב בית דין "דרכי הוראה".
* אחיו הרב יהונתן בנימין, רב ואב"ד במונטריאול.
* אחיו הרב מרדכי דוד (חתן אליהו אנגלנדר), רב בית המדרש "אורייתא" בלונדון.
* אחיו הרב אברהם יצחק (חתן רבי בן-ציון רבינוביץ מביאלא), ראש כולל ביאלה בירושלים.

== קישורים חיצוניים ==
* 

קטגוריה:ביתר עילית: רבנים
קטגוריה:רבני ערים בישראל
קטגוריה:רבנים חרדים ישראלים
קטגוריה:ירושלים: רבנים
קטגוריה:חסידי צאנז-קלויזנבורג